laion/Wikipedia-Exotic huggingface dataset:
זכי כהן

זכי כהן (בערבית: زكي كوهن, 1829, חלב - 1904, אלכסנדריה) היה רבה הראשי של הקהילה היהודית בביירות ומחזאי. ייסד ב-1874 את בית הספר היהודי המודרני הראשון בביירות, "תפארת ישראל", שהיה שמו בעברית, ואל-מדרסה אל-ווטאניייה אל-ישראע'יליה ("בית הספר היהודי הלאומי") בערבית, שם כיהן כמנהל המוסד. בית הספר המשיך לפעול עד 1899, אז הוחלף על ידי קולג' אליאנס של ביירות. כהן ובנו סלים היו מהמחזאים היהודים המובילים שפעלו בביירות בסוף המאה התשע-עשרה. בעוד האחרים, ביניהם סלים כהן, כתבו בערבית, זכי כהן כתב מחזות בעברית. ב-1876 הפכה אחת מיצירותיו למחזה הראשון בעברית שהועלה בביירות. בבית ספרו, תפארת ישראל, עודדו תיאטרון ובדרך כלל הועלו שתי הצגות בשנה. Les Juifs Du Liban, farhi.org BEIRUT, SYRIA - JewishEncyclopedia.com, www.jewishencyclopedia.com Lital Levy, Cohen, Zaki, Encyclopedia of Jews in the Islamic World, Brill, 2010-10-01 The Jews Of Lebanon Between Coexistence And Conflict Kirsten E. Schulze. (בenglish) Matti Moosa, The Origins of Modern Arabic Fiction, p. 31 & p. 380
Sehnsucht

האם התכוונתם ל... Sehnsucht (שיר של ג'ימי מקוליס) Sehnsucht (אלבום של רמשטיין)
אוסטין הולינס

אוסטין הולינס (באנגלית: Austin Hollins; נולד ב-8 בנובמבר 1991) הוא כדורסלן אמריקאי, המשחק בעמדות הקלע והסמול פורוורד. הולינס הוא בנו של ליונל הולינס. לאחר ששיחק בקבוצת הכדורסל של אוניברסיטת מינסוטה, הולינס ניסה להיבחר בדראפט 2014 ב-NBA, ולאחר שלא נבחר – חתם בדנן-וולטייר מהליגה הצרפתית השנייה. בעונתו הראשונה בקבוצה העמיד ממוצעים של 8.5 נקודות, 1.7 ריבאונדים ו-0.7 אסיסטים למשחק, ובעונה שאחריה השתפר והעמיד ממוצעים של 12.5 נקודות, 2.0 ריבאונדים ו-1.7 אסיסטים למשחק. בקיץ 2015 הצטרף לסגל ברוקלין נטס לליגת הקיץ של ה-NBA. ב-17 ביולי 2016 חתם בקרהו מליגת העל הפינית, והעמיד ממוצעים של 17.2 נקודות, 4.7 ריבאונדים ו-2.6 אסיסטים למשחק. בעונת 2017/2018 שיחק בגיסן 46' מהבונדסליגה הגרמנית, והעמיד ממוצעים של 12.0 נקודות, 2.7 ריבאונדים ו-2.0 אסיסטים למשחק. בעונת 2018/2019 שיחק ברסטה פכטה, העולה הטרייה לבונדסליגה. הקבוצה הגיעה לחצי הגמר הפלייאוף והודחה על ידי באיירן מינכן שזכתה באליפות, כשהולינס רושם ממוצעים של 16.5 נקודות, 2.7 ריבאונדים ו-1.8 אסיסטים למשחק. ב-15 ביולי 2019 חתם בזניט סנקט פטרבורג מהליגה המאוחדת של VTB. ב-16 באוגוסט 2021 חתם בכוכב האדום בלגרד מליגת העל הסרבית. ב-27 ביוני 2022 חתם לשנתיים במכבי תל אביב. מדיה וקבצים בנושא אוסטין הולינס בוויקישיתוף פרופיל, באתר Sports-Reference פרופיל, באתר eurobasket פרופיל, באתר היורוליג Southern Miss vs. Minnesota - Game Recap - March 25, 2014 - ESPN, ESPN.com (באנגלית) foxsports, Time to take a bow for Austin Hollins, Gophers seniors, FOX Sports, ‏2014-03-08 (באנגלית אמריקאית) Minnesota and Purdue Earn Weekly Men's Basketball Honors - BIG TEN CONFERENCE Official Athletic Site, web.archive.org, ‏2013-12-16 Amelia Rayno Star Tribune, For U's Austin Hollins, defense is fun, Star Tribune ajrayno, Austin Hollins capped his Gophers career, legacy with Andre Hollins, memorably, Star Tribune Chip Scoggins Star Tribune, Hollinses bring mutual Memphis hoops experience to Gophers, Star Tribune Gophers basketball: Early struggles helped make Austin Hollins the player he is, Twin Cities, ‏2014-03-07 (באנגלית אמריקאית) Tom Lorenzo, Austin Hollins to play for Nets in Summer League, NetsDaily, ‏2015-06-20 (באנגלית) "Zenit bids farewell to Austin Hollins after two seasons". Sportando (באנגלית אמריקאית). נבדק ב-2022-06-25. Basketball News, Scores, Stats, Analysis, Standings, www.eurobasket.com אור שקדי‏, מכבי תל אביב החתימה את אוסטין הולינס. ניבו, בראון וליף בדרך, באתר וואלה, 27 ביוני 2022
בנאדיר

בנאדיר (בסומלית: Banaadir, בערבית: بنادر, באיטלקית: Benadir) הוא אזור בדרום-מזרח סומליה. שטחו קרוב לשטחה של העיר מוגדישו, המשמשת כבירה. הוא גובל בצפון-מערב בנהר שאבל, ובדרום-מזרח באוקיינוס ההודי. למרות שהוא האזור המנהלי הקטן ביותר בסומליה, יש בו את האוכלוסייה הגדולה ביותר, המוערכת ב-1,650,227 תושבים (כולל 369,288 עקורים פנימיים) נכון ל-2014. מסורות ורישומים ישנים טוענים שדרום סומליה, כולל אזור מוגדישו, היה מיושב על ידי ציידים-לקטים. לאלה הצטרפו מאוחר יותר אוכלוסיות הדוברות שפות כושיות. בתקופת ימי הביניים, היא שימשה כבירת סולטנות מוגדישו במאות ה-9–13, אשר במשך מאות שנים שלטה בסחר בזהב באוקיינוס ההודי, ובסופו של דבר עברה תחת אימפריית אג'וראן, במאה ה-13, שהייתה שחקן חשוב בתחום הסחר הימי של דרך המשי מימי הביניים. מוגדישו נהנתה משיא שגשוגה במהלך המאות ה-14 וה-15 ונחשבה בעת החדשה המוקדמת לעיר העשירה ביותר בחוף מזרח אפריקה ולמרכזה של תעשיית טקסטיל משגשגת. במאה ה-17 נפלו מוגדישו וחלקים נוספים מדרום סומליה תחת שלטון ה-Hiraab Imamate ובמאה ה-19 נכנסה לתחום ההשפעה של סולטנות גלדי. לאחר שסומליה הפכה לעצמאית ב-1960, מוגדישו נודעה בתור הפנינה הלבנה של האוקיינוס ההודי. לאחר הדחת משטר סיאד בארה ב-1991 ומלחמת האזרחים שבאה בעקבותיה, נלחמו מיליציות שונות על השליטה בעיר, שלימים יוחלפו על ידי איגוד בתי המשפט האסלאמיים באמצע שנות ה-2000. לאחר מכן, האיגוד התפצל לקבוצות קיצוניות יותר, בעיקר א-שבאב, שלחמה בממשלת המעבר הפדרלית (2004–2012) ובכוחות האיחוד האפריקאי שהגיעו כדי לסייע לממשלת סומליה. עם שינוי בממשל בסוף 2010, הצליחו חיילי ממשלת סומליה ובעלות בריתה לגרש את כוחות א-שבאב מהאזור עד אוגוסט 2011. מוגדישו חוותה לאחר מכן תקופה של שיקום ארוך טווח. באזור מתגוררים 1,650,227 תושבים (נכון ל-2014), כ-50.7% נשים. יש בו את האחוז הגבוה ביותר של תושבים שהם עקורים פנימיים מבין אזורי סומליה, בגלל הבטיחות היחסית שלה, ההזדמנויות הכלכליות וזמינות המשאבים. אזור בנאדיר כולל בתוכו שבעה עשר מחוזות. מחוז ורטה נבדה היה ידוע בעבר כמחוז ורדהיגלי עד ששמו שונה באופן רשמי ב-2012. מחוז קהדה הוקם ב-2013, אולם עדיין אינו מופיע ברוב המפות. מחוז אבדיאזיז מחוז בונדהר מחוז דייניל מחוז דרקנלי מחוז המאר-ג'ג'ב מחוז המאר-ויין מחוז הודאן מחוז יללה-ודאג מחוז הוריווה מחוז קהדה מחוז קארן מחוז שנגני מחוז שיביס מחוז וואברי מחוז ואדג'יר מחוז ורטה נבדה מחוז יקשיד מדיה וקבצים בנושא בנאדיר בוויקישיתוף בנאדיר, באתר אנציקלופדיה בריטניקה (באנגלית) "סומליה", The World Factbook. מחקר על פסטורליזם ופוליטיקה בקרב צפון סומליה של קרן אפריקה, ‏2022. מחוזות סומליה. נשיא סומליה משנה את שמו של מחוז מוגדישו כדי לטפח שלום, באתר SabahiOnline.com, ‏10 באפריל 2012.
אני רוצה לחיות (שיר)

"אני רוצה לחיות" (מוכר כ"לחיות" או "רוצה לחיות") הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור באוגוסט 1995, בהוצאת חברת התקליטים IMP דאנס בע"מ, כסינגל השני מתוך אלבום האולפן השלישי ומיני-אלבום הבכורה שלה, איפיטמפה (1995). את השיר כתבה חנה גולדברג לצד הלחנה והפקה של עופר ניסים. השיר דורג במקום הראשון במצעד העברי השבועי של רשת ג'. השיר נכתב על ידי חנה גולדברג והולחן והופק על ידי עופר ניסים. מילות השיר עוסקות במערכת יחסים של אישה וגבר. הוא פוגע בה ושם את עצמו בראש סדר העדיפויות שלו. בהתחלה, הופץ השיר בשם "לחיות" בלבד אך בהמשך הוחלט לקרוא לו "אני רוצה לחיות", אם כי במספר מקומות נקרא "רוצה לחיות" בלבד. בריאיון לראש אחד שאירע ביולי 1995 דיברה אינטרנשיונל על השיר והצהירה: ”כולנו רוצים לחיות עד כמה שאנחנו יכולים, אבל הדבר החשוב ביותר הוא איך לחיות את החיים שלנו. כולנו צריכים להשתמש בכל רגע כדי ליהנות מהחיים ולעשות כיף. אנחנו חיים רק פעם אחת”. ב-20 באוגוסט 1995 נכנס "אני רוצה לחיות" למצעד הסינגלים השבועי העברי של רשת ג' ודורג במקום השישי. ב-17 בספטמבר עלה למקום הראשון, שם שהה שלוש שבועות ברציפות. ב-10 בדצמבר יצא השיר מהמצעד לאחר 11 שבועות רצופים מאז כניסתו. סרטון השיר "אני רוצה לחיות" באתר יוטיוב דנה אינטרנשיונל - אני רוצה לחיות (באנגלית), 1995, נבדק ב-2023-06-23 10.12.1995 – פזמונט, באתר pizmonet.co.il המצעד השבועי של רשת ג' מתאריך 20 באוגוסט 1995, פזמונט המצעד השבועי של רשת ג' מתאריך 17 בספטמבר 1995, פזמונט המצעד השבועי של רשת ג' מתאריך 1 באוקטובר 1995, פזמונט המצעד השבועי של רשת ג' מתאריך 22 באוקטובר 1995, פזמונט המצעד השבועי של רשת ג' מתאריך 10 בדצמבר 1995, פזמונט
סאשה פטשי

סאשה פטשי (בצרפתית: Sacha Petshi; נולד ב-21 ביוני 1992 בווילפינט שבצרפת) הוא כדורגלן צרפתי המשחק בעמדת הקשר האחורי בקבוצת הפועל עירוני ראשון לציון מהליגה הלאומית. פטשי שיחק בקבוצות טרואה, אורליאן, סלובודה אוז'יצה, CA בסטיה, בלקברן רוברס, קרטיי, סטאד לאוואל, סניצה, פראק II, רובניימן פלוסאורה ואנגורדני. ב-25 ביוני 2022 חתם פטשי בהפועל עפולה מהליגה הלאומית. ביולי 2023 חתם בהפועל אום אל פאחם.באוגוסט 2024 חתם בהפועל עירוני ראשון לציון. סאשה פטשי, ברשת החברתית אינסטגרם סאשה פטשי, באתר ההתאחדות לכדורגל בישראל סאשה פטשי, באתר Transfermarkt סאשה פטשי, באתר Soccerway סאשה פטשי, באתר WorldFootball.net סאשה פטשי, באתר FootballDatabase.eu תומר חבז, ‏הקשר הצרפתי סאשה פטשי חתם בהפועל עפולה, באתר ONE‏, 25 ביוני 2022
מי שלא רוקד עומד

"מי שלא רוקד עומד" (מוכר כ"מי שלא רוקד עומד!") הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור בספטמבר 1995, בהוצאת חברת התקליטים IMP דאנס בע"מ, כסינגל השלישי והאחרון מתוך אלבום האולפן השלישי ומיני-אלבום הבכורה שלה, איפיטמפה (1995). השיר דורג במקום הראשון במצעד העברי השבועי של רשת ג'. השיר נכתב על ידי מקס גת-מור והופק על ידי עופר ניסים, בהתאם ללחנו של צביקה פיק. זהו שיתוף הפעולה השני של פיק ואינטרנשיונל, כשהראשון היה בשיר "אני לא יכולה בלעדיך", שנכלל ב'אומפטמפה'. ב-1 ביולי 1995, לפני צאת השיר, התראיינה אינטרנשיונל לראש אחד, שם הצהירה כי בכוונתה להוציא שיתוף פעולה נוסף עם פיק בעוד כמה חודשים. "מי שלא רוקד עומד" הוא הדואט הראשון של אינטרנשיונל. ב-22 באוקטובר 1995 נכנס השיר לראשונה למצעד הסינגלים השבועי של רשת ג' במקום העשירי. ב-26 בנובמבר עלה למקום הראשון, שם שהה במשך שבועיים רצופים. ב-14 בינואר 1996 יצא מהמצעד לאחר עשרה שבועות רצופים מאז כניסתו. שיר זה נכלל במחזמר הלהיטים "מרי לו" שעלה לראשונה בתיאטרון הבימה בשנת 2002 ומבוסס על 25 משיריו של צביקה פיק. סרטון השיר "מי שלא רוקד עומד" באתר יוטיוב מי שלא רוקד עומד, באתר Dana International community 10.12.1995 – פזמונט, באתר pizmonet.co.il המצעד השבועי של רשת ג' מתאריך 22 באוקטובר 1995, פזמונט המצעד השבועי של רשת ג' מתאריך 26 בנובמבר 1995, פזמונט המצעד השבועי של רשת ג' מתאריך 3 בדצמבר 1995, פזמונט המצעד השבועי של רשת ג' מתאריך 14 בינואר 1996, פזמונט
ארי קלאס

ארי קלאס (באסטונית: Eri Klas‏; 7 ביוני 1939 – 26 בפברואר 2016) היה מנצח ומוזיקאי אסטוני ממוצא יהודי. קלאס נולד לאנה לבית גורביץ' ואדוארד בטאלין. אמו, אנה, הייתה פסנתרנית ומחנכת. הוריה של אנה, יוסל ואסתר גורביץ' הכירו בריגה, שם שימש האב כמורה לשירה וניצוח בבית ספר לבנים. לאחר כיבוש אסטוניה בידי הנאצים, נותר האב אדוארד עם הוריו באסטוניה ואילו אמו נמלטה עם ארי לתוככי ברית המועצות (באזור ירוסלבל). האב נרצח בסתיו 1941. לאחר המלחמה שב עם אמו לאסטוניה. בשנת 1959 סיים את בית הספר התיכון למוזיקה ובשנת 1964 סיים לימודיו בקונסרבטוריון. הוא עבד בעיקר באזור הנורדי, אבל נזכר בעיקר בזכות עבודתו בהובלת תזמורת הרדיו ההולנדית שהתפרקה. בין השנים 1999 עד 2001 קלאס היה יועץ מוזיקלי של הסינפונייטה הישראלית באר שבע בישראל. מיוני 1999 שימש כשגריר רצון טוב מטעם יוניסף. הוא ניצח על ביצוע הבכורה של קונצ'רטו לצ'לו מס' 1 מאת אלפרד שניטקה (הפילהרמונית של מינכן, 1986 שגריר רצון טוב) ועל הבלט פר גינט של אדוורד גריג (האופרה הממלכתית של המבורג, 1989), ועבד על הפצת הרפרטואר הסימפוני האסטוני. קלאס היה פעיל גם כפדגוג, והחזיק בתואר פרופסור באקדמיית סיבליוס (1993–1997) ובאקדמיה האסטונית למוזיקה ותיאטרון (1997 עד מותו), שם קיבל תואר דוקטור לשם כבוד. בשנת 1986 הוא זכה בתואר האמן העממי של ברית המועצות. קלאס עוטר במסדר האריה של פינלנד (1992, לרגל יום העצמאות ה-75 של פינלנד) ובמסדר הכוכב הלבן האסטוני. קלאס היה גם אלוף אסטוניה לנוער באיגרוף קל משקל והיה חבר בוועד האולימפי האסטוני. קלאס היה נשוי שלוש פעמים. ב-1966 נולדה לו בת מזוגיות עם אניטה מיט, פעלולנית ורקדנית. בשנים 1966-68 היה נשוי לניבס לפ, זמרת אופרה ושחקנית. לשניים נולדה ב-1967 הבת דיאנה (לימים, שחקנית). מ-1972 עד 1991 היה נשוי במשך לרקדנית הבלט אילה אולה (Ülle Ulla). בשנת 1992 נישא לאריאל ואימץ את שתי בנותיה. ארי קלאס נפטר ב-2016 ונטמן בבית העלמין היהודי בטאלין. מדיה וקבצים בנושא ארי קלאס בוויקישיתוף ארי קלאס, במסד הנתונים הקולנועיים IMDb (באנגלית) ארי קלאס, באתר AllMusic (באנגלית) ארי קלאס, באתר MusicBrainz (באנגלית) ארי קלאס, באתר Discogs (באנגלית) https://web.archive.org/web/20110902021527/http://web-static.vm.ee/static/failid/457/Jewish_community.pdf
עמק מקלווי

עמק מקלווי (באנגלית: McKelvey Valley) הוא עמק באזור העמקים היבשים מקמרדו, בארץ ויקטוריה, שבאנטארקטיקה. עם מקלווי מפריד בין חלקו המערבי של רכס אולימפוס לבין רכס אינסל. שמו של העמק ניתן לו על ידי משלחות חקר מטעם המרכז לחקר אנטארקטיקה ( Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד. משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959. העמק נקרא על שם בי. סי. מקרלווי (B.C. McKelvey) שהיה גאולוג מטעם משלחת אוניברסיטת ויקטוריה (VUWAE), אשר, יחד עם פי. אנ. וב (P.N. Webb), היו הראשונים שערכו סקר גאולוגי של האזור בעונת המחקר (הקיץ האנטארקטי) שבשנים 1957–1958. מקלווי חקר את עמק רייט, מטעם VUWAE בעונת המחקר (הקיץ האנטארקטי) שבשנים 1958–1959. קרחון וב שלוחת גיבסון
פאלודיטיטאן

פאלודיטיטאן (שם מדעי: Paludititan; מילולילת: "טיטאן הביצה") הוא סוג של דינוזאור טיטאנוזאור מהקבוצה ליתוסטרוטיה שהתקיים באירופה במשך הקרטיקון העליון של המאסטריכט שלפני 70 מיליון שנה מזמננו. הסוג התקיים רק על האי האצג הקדום (כיום בטרנסילבניה, רומניה). סוג זה התגלה ברומניה במשלחת בלגית-רומנית ב-2002 ותואר למדע ב-2010 בידי החוקר זולטאן קסיקי (Zoltán Csiki) והוא הכיל מין יחיד - Paludititan nalatzensis. הפאלודיטיטאן היה זאורופוד שעבר גמדיות איים בדומה לקרובו המגיארוזאורוס, שהתקיים באותו האי. הוא הגיע לפי החוקר גרגורי ס. פאול לגובה של 2 מטרים ולמשקל של 1 טון. היו לו חוליות צוואר וחוליות זנב שהתקצרו והתקמרו מעט כלפי מעלה. לפי מספר חוקרים הוא חלק קווי דמיון עם האפקתוזאורוס, מאותה קבוצה שהיה גדול יותר והגיע לאורך 15 מטרים ולמשקל 5 טונות. מספר חוקרים אף סוברים שמין זה נכלל בסוג אפקתוזאורוס ולפי חוקרים אחרים המין נכלל יחד עם המגיארוזאורוס. מדיה וקבצים בנושא פאלודיטיטאן בוויקישיתוף
Because of You (שיר של טוני בנט)

"Because of You" (בעברית: "בגללך") הוא סינגל שהוקלט על ידי זמר הג'אז האמריקאי טוני בנט. הוא יצא לאור ב-30 באפריל 1951, על ידי חברת התקליטים קולומביה רקורדס, כסינגל המוביל של Because of You. הוא נכתב ארתור האמרשטיין ודדלי וילקינסון בשנת 1940. ב-12 בדצמבר 1940 הוקלט לראשונה על ידי לארי קלינטון והתזמורת שלה. הוא יצא לאור ב-28 במרץ 1941, ודורג במקום ה-95 במצעד סוף שנת 1941 בבילבורד. בשנת 1951 פורסמה גרסתו של טוני בנט לשיר כסינגל. היא הקולטה ב-4 באפריל 1951 בליווי תזמורתי בניצוחו של פרסי פיית'. "Because of You" היה להיט הגדול הראשון של בנט, שאף הגיע למקום הראשון בבילבורד למשך עשרה שבועות רצופים. בשל חשיבותו כאבן דרך ראשונה בקריירת המוזיקה הענפה של בנט, הוא המשיך לבצעו לאורכה, גם בקונצרטים שהופקו שבעים שנה אחרי צאתו. מידע על היצירה "Because of You" באתר מיוזיק בריינז "session". נבדק ב-15 במאי 2021. {{cite web}}: (עזרה) "The iconic Tony Bennett to take the stage in Tulsa May 24". Tahlequah Daily Press. 27 בפברואר 2020. נבדק ב-23 במאי 2020. {{cite web}}: (עזרה) Library of Congress. Copyright Office. (1940). Catalog of Copyright Entries 1940 Musical Compositions New Series Vol 35 Pt 3 For the Year 1940 (באנגלית). United States Copyright Office. U.S. Govt. Print. Off. "Victor matrix BS-053733. Because of you / Bluebird Orchestra ; Larry Clinton ; Peggy Mann - Discography of American Historical Recordings". adp.library.ucsb.edu. נבדק ב-2022-06-09. Whitburn, Joel (1986). Joel Whitburn's Pop Memories 1890-1954. Record Research.
תחום של פונקציה

במתמטיקה, תחום של פונקציה הוא קבוצת הערכים שהפונקציה יכולה לקבל כקלט. נהוג לסמן את התחום של הפונקציה f {\displaystyle f} על ידי dom ⁡ ( f ) {\displaystyle \operatorname {dom} (f)} , בעקבות המינוח האנגלי Domain, שמשמעותו בעברית תחום. המושג המשלים לתחום של פונקציה הוא טווח של פונקציה. עבור פונקציה f : X → Y {\displaystyle f\colon X\to Y} , התחום של f {\displaystyle f} הוא X {\displaystyle X} , והטווח שלה הוא Y {\displaystyle Y} . הגדרת התחום והטווח של הפונקציה היא חלק מהגדרת הפונקציה. במקרה ש- X {\displaystyle X} ו- Y {\displaystyle Y} הן תתי-קבוצות של R {\displaystyle \mathbb {R} } , הפונקציה f {\displaystyle f} מגדירה גרף במערכת צירים קרטזית. כלומר, ניתן לשרטט את גרף הפונקציה f {\displaystyle f} על שני צירים אנכיים. במקרה זה, התחום מיוצג כהטלה של גרף הפונקציה על ציר ה- x {\displaystyle x} . בפונקציה f : X → Y {\displaystyle f\colon X\to Y} הקבוצה Y {\displaystyle Y} נקראת טווח, וקבוצת הערכים שהפונקציה מוציאה נקראת תמונה. התמונה היא תמיד תת-קבוצה של הטווח. אם הן שוות אז f {\displaystyle f} היא פונקציה על. ניתן לצמצם כל פונקציה לתת-קבוצה של התחום שלה. אם A ⊆ X {\displaystyle A\subseteq X} הצמצום של f : X → Y {\displaystyle f\colon X\to Y} ל- A {\displaystyle A} , כאשר A ⊆ X {\displaystyle A\subseteq X} ייכתב כך: f | A : A → Y {\displaystyle \left.f\right|_{A}\colon A\to Y} . לעיתים פונקציה אינה מוגדרת עבור כל ערכי התחום. למשל, כאשר פונקציה ממשית (שהטווח שלה הוא, על פי ההגדרה, קבוצת המספרים הממשיים) ניתנת על ידי נוסחה שלא מחזירה מספר ממשי עבור חלק מהאיברים בתחום. קבוצת האיברים שעליה הפונקציה מוגדרת (כלומר מחזירה ערך השייך לטווח) נקראת תחום ההגדרה. לדוגמה: הפונקציה הממשית f ( x ) = 1 x {\displaystyle f(x)={\frac {1}{x}}} אינה מוגדרת בנקודה שבה x = 0 {\displaystyle x=0} . וזאת משום שחלוקה ב0 אינה מוגדרת (חלוקה במספר x {\displaystyle x} , על פי הגדרה, היא מכפלה בהופכי הכפלי של x {\displaystyle x} ,ול 0 לא קיים הופכי כפלי). לכן תחום ההגדרה של הפונקציה f {\displaystyle f} הוא קבוצת כל המספרים הממשיים למעט אפס, כלומר: R ∖ { 0 } {\displaystyle \mathbb {R} \setminus \{0\}} או { x ∈ R |   x ≠ 0 } {\displaystyle \{x\in \mathbb {R} |\ x\neq 0\}} . בהקשרים רבים, נהוג לכנות פונקציה חלקית במונח הפשוט פונקציה, ותחום ההגדרה שלה נקרא התחום שלה. אם הנוסחה מוגדרת רק לחלק מערכי התחום, נאמר שזו "פונקציה חלקית". "פונקציה" כזו, לא ניתן להפעיל על חלק מהערכים בתחום, מבלי להגיע לביטוי שאינו מוגדר. הפונקציה המפוצלת f {\displaystyle f} המוגדרת על ידי f ( x ) = { 1 x x ≠ 0 0 x = 0 {\displaystyle f(x)={\begin{cases}{\frac {1}{x}}&x\not =0\\0&x=0\end{cases}}} תחום ההגדרה שלה הוא קבוצת המספרים הממשיים ( R {\displaystyle \mathbb {R} } ). תחום ההגדרה של פונקציית השורש הריבועי f ( x ) = x {\displaystyle f(x)={\sqrt {x}}} הוא קבוצת המספרים האי שליליים, המסומנת על ידי R ≥ 0 {\displaystyle \mathbb {R} _{\geq 0}} או הקטע [ 0 , ∞ ) {\displaystyle [0,\infty )} או הקבוצה { x ∈ R |   x ≥ 0 } {\displaystyle \{x\in \mathbb {R} |\ x\geq 0\}} . לפונקציה הטריגונומטרית מסומנת tan ⁡ ( x ) {\displaystyle \tan(x)} , יש את תחום ההגדרה קבוצת כל המספרים הממשיים שאינם מהצורה π 2 + k π {\displaystyle {\tfrac {\pi }{2}}+k\pi } עבור k {\displaystyle k} מספר שלם כלשהו. תחום של פונקציה, באתר MathWorld (באנגלית)
ניק ויילר-באב

ניק ויילר-באב (באנגלית: Nick Weiler-Babb; נולד ב-12 בדצמבר 1995) הוא כדורסלן אמריקאי המשחק בעמדות הקלע והסמול פורוורד בבאיירן מינכן. ויילר-באב הוא אחיו הצעיר של הכדורסלן כריס באב. הוא החל לשחק כדורסל עבור קבוצת הכדורסל של אוניברסיטת ארקנסו, אך בחר לעזוב את האוניברסיטה לאחר שבעונתו הראשונה העמיד ממוצעים של 0.7 נקודות ו-0.8 ריבאונדים ב-4.7 דקות למשחק, והחל מעונת 2016/2017 הצטרף לאוניברסיטת המדינה של איווה. לאחר שלא נבחר בדראפט 2019 ב-NBA, הוא הצטרף לסגל מיאמי היט למשחקי ליגת הקיץ של ה-NBA. ב-27 ביולי 2019 חתם בריזן לודוויגסבורג מהבונדסליגה הגרמנית. ב-5 באוקטובר 2019 רשם טריפל דאבל של 10 נקודות, 11 ריבאונדים ו-12 אסיסטים בניצחון קבוצתו 94–80 על טלקום בון. ב-24 ביולי 2020 חתם בבאיירן מינכן, המשחקת בבונדסליגה וביורוליג. מדיה וקבצים בנושא ניק ויילר-באב בוויקישיתוף פרופיל, באתר Sports-Reference פרופיל, באתר eurobasket פרופיל, באתר היורוליג Randy Peterson, Peterson: Bill Self offered Nick Weiler-Babb a place to work out this summer -- for a hilarious price, The Des Moines Register (באנגלית אמריקאית) Randy Peterson, It's official: Another Babb is headed to Iowa State basketball, The Des Moines Register (באנגלית אמריקאית) Raphielle Johnson, Shooting guard Nick Babb becomes Arkansas' third 2014 commit, College Basketball | NBC Sports, ‏2013-08-11 (באנגלית אמריקאית) Scott Phillips, Iowa State lands another power conference transfer in former Arkansas guard, College Basketball | NBC Sports, ‏2015-04-12 (באנגלית אמריקאית) Weiler-Babb's aggressiveness pays off for Cyclones, USA TODAY (באנגלית אמריקאית) Randy Peterson, Another day, another award for Iowa State's Nick Weiler-Babb, The Des Moines Register (באנגלית אמריקאית) Jack Shover jack.shover@iowastatedaily.com @JackUShover, Wigginton, Weiler-Babb to play in NBA Summer League, Iowa State Daily (באנגלית) Four Cyclones Honored By Big 12, Iowa State University Athletics (באנגלית) Grant Becker, Weiler-Babb signs with German team, KGAN, ‏2019-07-27 (באנגלית) Nick Weiler-Babb puts up triple-double in Germany, Eurohoops, ‏2019-10-06 (באנגלית) Basketball News, Scores, Stats, Analysis, Standings, www.eurobasket.com
ג'ושוע אובייסי

ג'ושוע אובייסי (בגרמנית: Joshua Obiesie; נולד ב-23 במאי 2000) הוא כדורסלן גרמני המשחק בעמדת הסמול פורוורד בבאיירן מינכן. ב-23 בנובמבר 2018 חתם אובייסי בס.אוליבר וירצבורג מהבונדסליגה הגרמנית. ב-12 בדצמבר 2018 הוא ערך את הופעת הבכורה שלו בקבוצה, כשרשם 8 נקודות ו-7 ריבאונדים בניצחון קבוצתו 95–77 על סיגל פרישטינה במסגרת היורופקאפ. ב-26 בדצמבר, בהופעת הבכורה שלו בבונדסליגה, רשם 12 נקודות, ארבעה אסיסטים ושלוש חטיפות במשחק נגד באיירן מינכן. ב-27 בפברואר 2019 נבחר למשחק האולסטאר של הבונדסליגה. ב-21 באפריל 2019 הכריז על כוונתו להתמודד בדראפט 2019 ב-NBA, אך לא נבחר. ב-23 ביולי 2021 חתם בבאיירן מינכן, המשחקת בבונדסליגה וביורוליג. מדיה וקבצים בנושא ג'ושוע אובייסי בוויקישיתוף פרופיל, באתר eurobasket פרופיל, באתר היורוליג Würzburg angelt sich „Riesen“-Talent - Sportvereine in der Region, www.fnweb.de (בגרמנית) Bayern feiern zwölften Sieg im zwölften Spiel, sport.de (בגרמנית) Joshua Obiesie führt den Süden an: Die Nominierungen für das NBBL ALLSTAR Game 2019, www.easycredit-bbl.de "Joshua Obiesie declares for NBA Draft". Sportando (באנגלית אמריקאית). נבדק ב-2022-06-25.
הנובר (מחוז לוזרן, פנסילבניה)

המועצה האזורית האנובר היא מועצה אזורית במחוז לוזרן, פנסילבניה, ארצות הברית. נכון למפקד האוכלוסין שנערך בשנת 2010, מנתה אוכלוסיית האנובר 11,076 נפשות, והיא המועצה האזורית המאוכלסת ביותר במחוז. האנובר הייתה אחת מהעיירות המקוריות שנבנו על ידי חברת סאסקהאנה מהמושבה האמריקאית בקונטיקט. הסרן לזרוס סטיוארט ועשרות מאנשיו עברו ממחוז לנקסטר לעמק ויומינג ב־1770; הם נלחמו בצד של קונטיקט במלחמות היאנקי-פנמיטים. עבור שירותם לקונטיקט, הסרן סטיוארט ואנשיו קיבלו שטח אדמה שהפך לעיר האנובר, שנקראה על שם עיר הולדתו של סטיוארט, האנובר במחוז דופן, פנסילבניה. בתחילת שנות ה־70 של המאה ה־18 בנה סטיוארט את הבית הראשון בחלקת ברסלאו של העיירה (בין נחל סולומון לנהר סאסקהאנה). פשיטות אינדיאניות היו נפוצות מאוד בעמק ויומינג במאה ה־18. ב־3 ביולי 1778, טבחו כוחות בריטיים ואינדיאנים במתיישבים אמריקאים באקסטר של ימינו. יותר משני תריסר מתושבי הנובר נהרגו בקרב (ובהם הסרן לזרוס סטיוארט). העיירה המקורית תפסה את כל הקרקע מווילקס-באר ועד ניופורט, ואת כל הקרקע שבין נהר סאסקהאנה לנהר ליהיי. במאה ה־19, הצטמקה העיירה המקורית כאשר תושבי חלקים ממנה התנתקו כדי ליצור רשויות מקומיות חדשות. בעשורים הבאים הפכה כריית הפחם לתעשייה העיקרית בעיר האנובר ובסביבתה. מפעלי עיבוד פחם נבנו ברחבי האזור. מאז 1923 בעיר פועלת מאפיית סניידרז מהנובר. על פי לשכת מפקד האוכלוסין של ארצות הברית, להאנובר שטח כולל של 49.8 קילומטרים רבועים, מתוכם 48.9 קמ"ר שטח יבשתי ו־0.9 קמ"ר מים. נהר סאסקהאנה מנקז את העיר ומפריד אותה מלארקסוויל ומפלימות'. הצד הצפוני של העיר – ליד הנהר – הוא ברובו בגובה נמוך (150–200 מטרים מעל פני הים); רוב בתי העיר ועסקיה שוכנים בחלקיה הצפוניים והמרכזיים. החלק הדרומי של העירייה הררי, ומתנשא לגובה של 655 מטרים בפסגת הר הייסטאק בגבול הדרום מזרחי. העיר מצויה בדיוק בין הערים וילקס־באר ונאנטיצ'וק. ברחבי המועצה האזורית שורר אקלים יבשתי לח (Dfa/Dfb) ואזור העמידות הוא 6a למעט בדנדי, שם הוא 6b. הטמפרטורות החודשיות הממוצעות נעות בין -3.17°C בינואר לבין 22.1°C ביולי. האנובר מנוהלת על ידי מועצה בת שבעה חברים. לפי מפקד האוכלוסין של שנת 2000, התגוררו בהאנובר 11,488 נפשות, ב־4,951 משקי בית ו-3,153 משפחות. צפיפות האוכלוסין הייתה 235.7 אנשים לקילומטר רבוע. ההרכב האתני של העיר, בקטגוריות אמריקאיות, היה 98.08% לבנים, 0.96% אפרו-אמריקאים, 0.02% אינדיאנים, 0.17% אסייתים, 0.12% מ"גזעים" אחרים ו-0.64% משני "גזעים" או יותר. היספנים או לטינים מכל "גזע" היו 0.60% מהאוכלוסייה. נחל ווריור, האנובר נחל ווריור, האנובר נחל נאנטיצ'וק, האנובר מדיה וקבצים בנושא הנובר בוויקישיתוף אתר האינטרנט הרשמי של הנובר (באנגלית) "Profile of General Population and Housing Characteristics: 2010 Demographic Profile Data (DP-1): Hanover township, Luzerne County, Pennsylvania". United States Census Bureau. נבדק ב-17 באפריל 2012. {{cite web}}: (עזרה) "Hanover Township". על פי אתר PRISM באוניברסיטת מדינת אורגון. "U.S. Census website". United States Census Bureau. נבדק ב-2008-01-31.